جمهورباشقانی رجب طیب اردوغان، عراقداکی پارمان سئچیملرین‌ده ان یوکسک سس آلان سائرون اتفاقینین لیدئری مقتدا الصدری تلفنلا تبریک ائتدی.
دونن آخشام باش توتان تلفن دانیشیغین‌دا پرزیدنت اردوغان، عراق‌دا داعشین مغلوب ائدیلمه‌سینین آردین‌دان ۱۲ می‌ده گئچیریله‌ن سئچیملرین نتیجه‌لرینین بوتون عراق‌لیلار اوچون اوغورلو اولماسینی آرزو ائتدی.
اردوغان، تورکیه‌نین عراقین بیرلیک و برابرلیینه بؤیوک اؤنم وئردیگینی قید ائتدیگی تلفن گؤروشمه‌سین‌ده، عراق‌دا سئچیملرین آردینجا حکومتین قورولماسین‌دا دا مقتدا الصدره اوغورلار آرزولادی.
پرزیدنت اردوغان، عراق‌لی تورکمنلرین کرکوک‌ده‌کی سئچیملرده بعضی اوصولسوزلوقلارین میدانا گلدیگیندن بحث ائتدیکلرینه توخوناراق، مقتدا الصدردن سؤزوگئدن اوصولسوزلوقلارین معین ائدیلمه‌سی و دوزلدیلمه‌سی اوچون لازیم اولان دستگی وئرمه‌سینی ایسته‌دی.
مقتدا الصدر ده، عراق‌دا تورکمنلر داخیل بوتون طبقه‌لرین حاقلارینین قوروناجاغینی ایفاده ائتدی.
پرزیدنت اردوغان و "سائرون" اتفاقینین لیدئری مقتدا الصدر، گؤروشمه وسیله‌سی ایله، تورکیه عراق آراسین‌داکی ایلیشکی‌لری داها دا گلیشدیرمک مسئله‌سین‌ده‌کی قرارلیلیقلارینی دا وورغولادی.
